**Find Danmarks billigste grupperejser til Toscana hos Kulturrejser Europa.**

**Kulturrejser Europa lancerer en helt ny grupperejse på en uge til Toscana fra priser helt ned til 4.995. Prisen er inklusiv hotel med halvpension, transfer til og fra lufthavnen samt spændende udflugter med dansk rejseleder til nogle af de største seværdigheder i Toscana. Med disse priser kan alle være med, selv hvis rejsebudgettet er lidt stramt i 2012.**

Rejsen er et af de nyeste skud på stammen i Kulturrejser Europas SPECIAL-program, hvor du rejser i grupper med op til 50 deltagere i modsætning til rejsebureauets andre grupperejser til Toscana, hvor deltagerantallet i gennemsnit ligger på ca. 20 personer. Nøgleordet for SPECIAL-rejserne er god kvalitet til meget fordelagtige priser – måske endda Danmarks bedste.

**Toscana – stedet hvor mange rejsedrømme bliver til virkelighed.**

Toscana er ikke kun populær blandt danskere. Turister fra hele verden flokkes til den italienske region, som byder på oplevelser for enhver smag. En overflod af renæssancekunst, en spændende historie og lækre autentiske, madoplevelser, er dét, som kendetegner Toscana.

Men Toscana er meget mere end kunst, kultur og gastronomi. Naturen er smuk året rundt og varierer meget efter årstiderne, og når nu vi er inde på natur, så har Toscana ligeledes en smuk kyststrækning og dejlige strande, som i visse tilfælde overses, ganske enkelt fordi de kulturelle tilbud er så enorme.

**Kulturrejser til Toscana**

På SPECIAL-rejsen med Kulturrejser Europa ligger fokus dog på Toscanas kultur, og i programmet finder du derfor ekstra udflugter til byer som Orvieto, Arezzo og Cortona. Udflugter til Siena og vinsmagning i Montepulciano er endda inkluderet i rejsens pris.

Firenze og Toscana hænger uopløseligt sammen, og der tilbydes en ekstra udflugt til byen, hvor oplevelserne står i kø. Selv en uge i Firenze ville ikke være nok, men de indtryk, man får på en dagsudflugt, er i hvert fald nok til, at de fleste drømmer om at komme tilbage til byen.

**Afstikker til Umbrien – Italiens grønne hjerte.**

En tilvalgsudflugt til Umbrien er der ligeledes blevet plads til i programmet. Her aflægges der blandt andet besøg i byerne Perugia og Asissi. Perugia er også kendt som ”chokoladebyen” grundet den årlige internationale chokoladefestival, men der findes en lang række andre seværdigheder, som gør byen attraktiv, hvor byens berømte universitet bør fremhæves.

Toscana Special er en rejse, hvor du har mulighed for at sætte alle dine sanser i spil og på alle måder kan få en bid af det ægte Italien.